title: Komisijas Lēmums ( 2012. gada 21. februāris ), ar ko izveido ekspertu grupu ES kriminālpolitikas jautājumos

text:
               23.2.2012

               LV

               Eiropas Savienības Oficiālais Vēstnesis

               C 53/9

         KOMISIJAS LĒMUMS
   (2012. gada 21. februāris),
   ar ko izveido ekspertu grupu ES kriminālpolitikas jautājumos
   2012/C 53/05
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Saskaņā ar Līguma 67. panta 3. punktu Savienība cenšas nodrošināt augstu drošības līmeni ar noziedzības novēršanas un apkarošanas pasākumiem un, vajadzības gadījumā, ar krimināllikumu tuvināšanu.

               (2)

               Komisijas 2011. gada 20. septembra Paziņojumā Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Ceļā uz ES kriminālpolitiku – ES politikas efektīvas īstenošanas nodrošināšana ar krimināltiesību palīdzību” (1) uzsvērts, ka ir nozīmīgi veidot saskaņotu un vienveidīgu ES kriminālpolitiku, ko vajadzētu sekmēt ekspertu grupas diskusijās.

               (3)

               Līdz ar to ir jāizveido ekspertu grupa ES krimināltiesību jautājumos un ir jādefinē tās uzdevumi un struktūra.

               (4)

               Šai grupai būtu jāatbalsta Komisijas darbs ES kriminālpolitikas veidošanā un jāsniedz konsultācijas visos ar to saistītajos jautājumos. Šai grupai turklāt būtu jākonsultē saistībā ar faktisku datu apkopošanu, kas nepieciešami, lai novērtētu, vai ES pasākumi krimināltiesību jomā ir būtiski, lai nodrošinātu Savienības politikas efektīvu īstenošanu.

               (5)

               Grupā vajadzētu būt līdz 20 augsti kvalificētiem ekspertiem, kurus ieceļ privātpersonas statusā, nodrošinot līdzsvarotu pārstāvību profesionālās pieredzes un ģeogrāfisko reģionu ziņā.

               (6)

               Grupas locekļu pilnvaru termiņam vajadzētu būt trim gadiem, un viņus vajadzētu varēt iecelt atkārtoti.

               (7)

               Būtu jāizstrādā noteikumi par grupas locekļiem pieejamās informācijas izpaušanu.

               (8)

               Grupas locekļu personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (2),

         IR PIEŅĒMUSI ŠO LĒMUMU.
   1. pants
   Priekšmets
   Ar šo izveido ekspertu grupu ES kriminālpolitikas jautājumos, turpmāk tekstā – “grupa”.
   2. pants
   Uzdevumi
   Grupas uzdevums ir ES krimināltiesību politikas veidošanas kontekstā sniegt Komisijai konsultācijas materiālo krimināltiesību jomā. Tas jo īpaši ietver konsultācijas visos juridiska rakstura jautājumos, kas var rasties šajā kontekstā, kā arī saistībā ar faktisku datu apkopošanu, kas nepieciešami, lai noteiktu, vai ES pasākumi krimināltiesību jomā ir būtiski, lai nodrošinātu kādas Savienības politikas efektīvu īstenošanu, konsultējoties ar attiecīgajās politikas jomās izveidotajām ekspertu grupām.
   3. pants
   Apspriedes
   Komisija var ar grupu apspriest jebkurus jautājumus, kas attiecas uz ES krimināltiesību politikas veidošanu.
   4. pants
   Locekļi un to iecelšana
   1.   Grupā ir ne vairāk kā 20 locekļu. Šos locekļus ieceļ privātpersonas statusā.
   2.   Grupas locekļus ieceļ Tiesiskuma ĢD ģenerāldirektors, izvēloties speciālistus, kam ir izcilas zināšanas krimināltiesību jomā. Locekļu atlase jāveic tādā kārtībā, kas ļauj nodrošināt augsta līmeņa kompetenci un, ciktāl iespējams, pārstāvēto kompetences jomu, ģeogrāfiskās izcelsmes un dzimumu pienācīgu līdzsvaru, ņemot vērā ekspertu grupas īpašos uzdevumus un nepieciešamās kompetences veidu.
   3.   Grupā jābūt ekspertiem no zinātniskām un pētniecības iestādēm, kā arī praktizējošiem juristiem.
   4.   Locekļus ieceļ privātpersonas statusā uz trīs gadu termiņu. Piekrītot kļūt par grupas locekļiem, šīs personas apņemas strādāt neatkarīgi un sabiedrības interesēs. Ja attiecībā uz ekspertu rodas interešu konflikts, Komisijas dienesti ekspertu var izslēgt no grupas vai no tās konkrētas sanāksmes vai arī nolemt, ka ekspertam jāatturas no attiecīgajā darba kārtībā ietverto jautājumu apspriešanas. Grupas locekļi pilda savus pienākumus līdz aizstāšanai vai pilnvaru termiņa beigām. Viņus var iecelt atkārtoti.
   5.   To locekļu vietā, kuri vairs nespēj pilnvērtīgi darboties grupā, atkāpjas no amata vai neatbilst nosacījumiem šā panta 3. punktā vai Līguma 339. pantā, uz atlikušo pilnvaru laiku var iecelt citus locekļus.
   6.   Locekļu vārdus publicē Komisijas ekspertu grupu un tamlīdzīgu vienību reģistrā (“reģistrs”) un Tiesiskuma ģenerāldirektorāta tīmekļa vietnē. Locekļu personas datus apkopo, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Grupas darbu vada Komisijas pārstāvis.
   2.   Vienojoties ar Komisiju, var izveidot apakšgrupas īpašu jautājumu izskatīšanai atbilstoši grupas izstrādātajam darba uzdevumam. Šādas apakšgrupas izformē, tiklīdz to uzdevums ir izpildīts.
   3.   Komisijas pārstāvis var ad hoc lūgt piedalīties grupas vai apakšgrupas darbā citus ekspertus, kuri ir kompetenti kādā konkrētā darba kārtības jautājumā. Turklāt Komisijas pārstāvis var piešķirt novērotāja statusu personām, organizācijām, kā paredzēts 8. panta 3. punktā horizontālajos noteikumos par ekspertu grupām un kandidātvalstīm.
   4.   Uz grupas locekļiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumi par ES klasificētās informācijas aizsardzību, kas ietverti Komisijas Lēmuma 2001/844/EK, EOTK, Euratom (3) pielikumā. Ja šīs saistības netiek ievērotas, Komisija var veikt visus nepieciešamos pasākumus.
   5.   Sekretariāta pakalpojumus grupai nodrošina Komisija.
   6.   Grupa var pieņemt savu reglamentu, pamatojoties uz ekspertu grupu standarta reglamentu.
   7.   Komisija attiecīgo informāciju par grupas darbībām publicē, iekļaujot to reģistrā vai izmantojot saiti no reģistra uz īpaši šim nolūkam paredzētu tīmekļa vietni.
   6. pants
   Sanāksmju izdevumi
   1.   Grupas darbā iesaistītās personas nesaņem atlīdzību par sniegtajiem pakalpojumiem.
   2.   Ar grupas darbu saistītos ceļa izdevumus un uzturēšanās izdevumus grupas locekļiem Komisija atlīdzina saskaņā ar Komisijā spēkā esošajiem noteikumiem.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu piešķiršanas procedūru.
   7. pants
   Stāšanās spēkā
   Šis lēmums stājas spēkā tā publicēšanas dienā Eiropas Savienības Oficiālajā Vēstnesī.

      Briselē, 2012. gada 21. februārī

            Komisijas vārdā –

            priekšsēdētāja vietniece

         Viviane REDING

      (1)  COM(2011) 573 galīgā redakcija.

      (2)  Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

      (3)  Komisijas 2001. gada 29. novembra Lēmums, ar ko groza tās iekšējo reglamentu (OV L 317, 3.12.2001., 1. lpp.).


title: Padomes Lēmums (2001. gada 26. februāris), ar ko Kopienas vārdā paraksta Eiropas Kopienas un Šrilankas Demokrātiskās Sociālistiskās Republikas nolīgumu saprašanās memoranda veidā par pasākumiem attiecībā uz tekstilizstrādājumu un apģērbu pieeju tirgum un ar ko atļauj tā pagaidu piemērošanu

text:
Svarīgs juridisks paziņojums

|

32001D0214

Oficiālais Vēstnesis L 080 , 20/03/2001 Lpp. 0011 - 0011

		Padomes Lēmums(2001. gada 26. februāris),ar ko Kopienas vārdā paraksta Eiropas Kopienas un Šrilankas Demokrātiskās Sociālistiskās Republikas nolīgumu saprašanās memoranda veidā par pasākumiem attiecībā uz tekstilizstrādājumu un apģērbu pieeju tirgum un ar ko atļauj tā pagaidu piemērošanu(2001/214/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo un otro daļu,ņemot vērā Komisijas priekšlikumu,tā kā:(1) Komisija ir Kopienas vārdā apspriedusi divpusējo nolīgumu saprašanās memorandā veidā par tekstilizstrādājumu tirdzniecību ar Šrilanku.(2) Nolīgumu saprašanās memoranda veidā parafēja 2000. gada 5. decembrī.(3) Nolīgums saprašanās memoranda veidā jāparaksta Kopienas vārdā.(4) Lai abas Puses no tā varētu gūt labumu uzreiz pēc attiecīgajiem paziņojumiem PTO, šis nolīgums jāpiemēro uz pagaidu laiku no 2000. gada 1. decembra, līdz būs pabeigtas attiecīgās procedūras tā formālai noslēgšanai, ievērojot savstarpējību,IR PIEŅĒMUSI ŠO LĒMUMU.1. pantsPadomes priekšsēdētājs ir pilnvarots iecelt personas, kam ir piešķirtas pilnvaras Eiropas Kopienas vārdā parakstīt nolīgumu saprašanās memoranda veidā par tekstilizstrādājumu tirdzniecību ar Šrilanku, ņemot vērā tā iespējamo noslēgšanu vēlāk.Nolīguma teksts ir pievienots šim lēmumam.2. pantsIevērojot savstarpējību, nolīgumu saprašanās memoranda veidā piemēro uz pagaidu laiku no 2000. gada 1. decembra, līdz būs pabeigtas attiecīgās procedūras tā formālai noslēgšanai.3. pants1. Komisija saskaņā ar procedūru, kas minēta 17. pantā Padomes 1993. gada 12. oktobra Regulā (EEK) Nr. 3030/93 par kopīgiem noteikumiem atsevišķu tekstilizstrādājumu ievešanai no trešām valstīm [1], var saskaņā ar Saprašanās memoranda 7. punktu pēc apspriešanās ar Šrilanku grozīt divkāršās pārbaudes sistēmas piemērošanu atsevišķiem tekstilizstrādājumiem.2. Ja Šrilanka nepilda Saprašanās memoranda 2. un 6. punktā noteiktos pienākumus, Komisija no jauna piemēro kvotu režīmu saskaņā ar Regulas Nr. 3030/93 17. pantā minēto procedūru.Briselē, 2001. gada 26. februārīPadomes vārdā —priekšsēdētājaA. Lindh[1] OV L 275, 8.11.1993. Regulā jaunākie grozījumi izdarīti ar Padomes Regulu (EK) Nr. 824/97 (OV L 119, 8.5.1997., 1. lpp.).--------------------------------------------------


title: 2009/82/EK,Euratom: Padomes un Komisijas Lēmums ( 2008. gada 18. decembris ) par to, lai noslēgtu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Kirgizstānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai

text:
               30.1.2009

               LV

               Eiropas Savienības Oficiālais Vēstnesis

               L 26/5

      PADOMES UN KOMISIJAS LĒMUMS

   (2008. gada 18. decembris)
   par to, lai noslēgtu Protokolu Partnerības un sadarbības nolīgumam starp Eiropas Kopienām un to dalībvalstīm, no vienas puses, un Kirgizstānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai
   (2009/82/EK, Euratom)
   EIROPAS SAVIENĪBAS PADOME,
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu un jo īpaši tā 44. panta 2. punktu, 47. panta 2. punkta pēdējo teikumu, 55. pantu, 57. panta 2. punktu, 71. pantu, 80. panta 2. punktu, 93., 94., 133. un 181.a pantu saistībā ar 300. panta 2. punkta otro teikumu un 3. punkta pirmo daļu,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Bulgārijas un Rumānijas Pievienošanās aktu un jo īpaši tā 6. panta 2. punktu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Padomes apstiprinājumu saskaņā ar Eiropas Atomenerģijas kopienas dibināšanas līguma 101. pantu,
   tā kā:

               (1)

               Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Kirgizstānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai, Kopienas un dalībvalstu vārdā tika parakstīts 2008. gada 11. jūnijā saskaņā ar Padomes Lēmumu 2008/628/EK (2).

               (2)

               Līdz protokola spēkā stāšanās brīdim to provizoriski piemēro no 2007. gada 1. janvāra.

               (3)

               Protokols būtu jānoslēdz,

         IR NOLĒMUŠAS ŠĀDI.
   1. pants
   Ar šo Kopienas, Eiropas Atomenerģijas kopienas un dalībvalstu vārdā tiek apstiprināts Protokols Partnerības un sadarbības nolīgumam starp Eiropas Kopienām un to dalībvalstīm, no vienas puses, un Kirgizstānas Republiku, no otras puses, lai ņemtu vērā Bulgārijas Republikas un Rumānijas pievienošanos Eiropas Savienībai (3).
   2. pants
   Padomes priekšsēdētājs Kopienas un tās dalībvalstu vārdā sniedz protokola 3. pantā paredzēto paziņojumu. Komisijas priekšsēdētājs vienlaikus sniedz šādu paziņojumu Eiropas Atomenerģijas kopienas vārdā.

      Briselē, 2008. gada 18. decembrī

            Padomes vārdā —

            priekšsēdētājs

         M. BARNIER

            Komisijas vārdā —

            priekšsēdētājs

         José Manuel BARROSO

      (1)  Atzinums sniegts 2008. gada 2. septembrī (Oficiālajā Vēstnesī vēl nav publicēts).

      (2)  OV L 205, 1.8.2008., 40. lpp.

      (3)  OV L 205, 1.8.2008., 42. lpp.


title: 2009/672/EK: Eiropas Parlamenta Lēmums ( 2009. gada 23. aprīlis ) par Eiropas Rekonstrukcijas aģentūras kontu slēgšanu attiecībā uz 2007. finanšu gadu

text:
               26.9.2009

               LV

               Eiropas Savienības Oficiālais Vēstnesis

               L 255/179

      EIROPAS PARLAMENTA LĒMUMS

   (2009. gada 23. aprīlis)
   par Eiropas Rekonstrukcijas aģentūras kontu slēgšanu attiecībā uz 2007. finanšu gadu
   (2009/672/EK)
   EIROPAS PARLAMENTS,

               —

               ņemot vērā Eiropas Rekonstrukcijas aģentūras 2007. finanšu gada galīgos pārskatus (1),

               —

               ņemot vērā Revīzijas palātas ziņojumu par Eiropas Rekonstrukcijas aģentūras 2007. finanšu gada pārskatiem, ar Aģentūras atbildēm (2),

               —

               ņemot vērā Padomes 2009. gada 10. februāra ieteikumu (5588/2009 – C6-0060/2009),

               —

               ņemot vērā EK līgumu un it īpaši tā 276. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3), un it īpaši tās 185. pantu,

               —

               ņemot vērā Padomes 2000. gada 5. decembra Regulu (EK) Nr. 2667/2000, ar ko izveido Eiropas Rekonstrukcijas aģentūru (4), un it īpaši tās 8. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 94. pantu,

               —

               ņemot vērā Reglamenta 71. pantu un V pielikumu,

               —

               ņemot vērā Budžeta kontroles komitejas ziņojumu (A6-0169/2009),

               1.

               konstatē, ka Eiropas Rekonstrukcijas aģentūras galīgie gada pārskati atbilst pārskatiem, kas iekļauti Revīzijas palātas ziņojuma pielikumā;

               2.

               apstiprina Eiropas Rekonstrukcijas aģentūras kontu slēgšanu attiecībā uz 2007. finanšu gadu;

               3.

               uzdod priekšsēdētājam šo lēmumu nosūtīt Eiropas Rekonstrukcijas aģentūras direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Hans-Gert PÖTTERING

            Ģenerālsekretārs

         Klaus WELLE

      (1)  OV C 278, 31.10.2008., 13. lpp.

      (2)  OV C 311, 5.12.2008., 42. lpp.

      (3)  OV L 248, 16.9.2002., 1. lpp.

      (4)  OV L 306, 7.12.2000., 7. lpp.

      (5)  OV L 357, 31.12.2002., 72. lpp.


               30.12.2015

               LV

               Eiropas Savienības Oficiālais Vēstnesis

               C 440/116

         P7_TA(2013)0015
   Grozījumu izdarīšana Parlamenta Reglamentā attiecībā uz priekšsēdētāja vietnieku, kuri ir ievēlēti ar aklamāciju, hierarhisko secību
   Eiropas Parlamenta 2013. gada 16. janvāra lēmums par Parlamenta Reglamenta 15. panta 2. punkta grozīšanu attiecībā uz priekšsēdētāja vietnieku, kuri ievēlēti ar aklamāciju, hierarhisko secību (2012/2020(REG))
   (2015/C 440/22)

      Eiropas Parlaments,

               —

               ņemot vērā priekšsēdētāja 2010. gada 3. septembra vēstuli,

               —

               ņemot vērā Reglamenta 13. panta 1. punkta komentāru, ko Konstitucionālo jautājumu komiteja pieņēma 2011. gada 15. jūnijā un kas tika paziņots plenārsēdē 2011. gada 22. jūnijā,

               —

               ņemot vērā Reglamenta 211. un 212. pantu,

               —

               ņemot vērā Konstitucionālo jautājumu komitejas ziņojumu (A7-0412/2012),

               1.

               nolemj Reglamentā veikt turpmāk minēto grozījumu;

               2.

               atgādina, ka šis grozījums stājas spēkā nākamās sesijas pirmajā dienā;

               3.

               uzdod priekšsēdētājam nosūtīt šo lēmumu zināšanai Padomei un Komisijai.

      Grozījums Nr. 1

      Parlamenta Reglaments

      15. pants – 2. punkts – 2. daļa

                  Spēkā esošais teksts

                  Grozījums

               Ja ievēlēšana
                     nenotiek aizklātā balsošanā, hierarhiskā secība atbilst secībai, kādā Parlamenta priekšsēdētājs nosauc priekšsēdētāja vietniekus
                  .

               Ja ievēlēšana
                     ir notikusi ar aklamāciju, rīko aizklātu balsošanu, lai noteiktu hierarhisko secību
                  .


title: 2014/563/ES: Eiropas Parlamenta Lēmums ( 2014. gada 3. aprīlis ) par Eiropas Savienības iestāžu Tulkošanas centra 2012. finanšu gada budžeta izpildes apstiprināšanu

text:
               5.9.2014

               LV

               Eiropas Savienības Oficiālais Vēstnesis

               L 266/165

         EIROPAS PARLAMENTA LĒMUMS
   (2014. gada 3. aprīlis)
   par Eiropas Savienības iestāžu Tulkošanas centra 2012. finanšu gada budžeta izpildes apstiprināšanu
   (2014/563/ES)
   EIROPAS PARLAMENTS,

               —

               ņemot vērā Eiropas Savienības iestāžu Tulkošanas centra 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Savienības iestāžu Tulkošanas centra 2012. finanšu gada pārskatiem ar Centra atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Padomes 1994. gada 28. novembra Regulu (EK) Nr. 2965/94, ar ko izveido Eiropas Savienības iestāžu Tulkošanas centru (4), un jo īpaši tās 14. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu (A7-0205/2014),

               1.

               sniedz Eiropas Savienības iestāžu Tulkošanas centra direktoram apstiprinājumu par Centra 2012. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Savienības iestāžu Tulkošanas centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 15. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 314, 7.12.1994., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2014/258/KĀDP: Politikas un drošības komitejas Lēmums EUBAM Libya/3/2014 ( 2014. gada 30. aprīlis ), ar ko pagarina Eiropas Savienības Integrētas robežu pārvaldības palīdzības misijas Lībijā ( EUBAM Libya ) vadītāja pilnvaru termiņu

text:
               9.5.2014

               LV

               Eiropas Savienības Oficiālais Vēstnesis

               L 136/25

         POLITIKAS UN DROŠĪBAS KOMITEJAS LĒMUMS EUBAM LIBYA/3/2014
   (2014. gada 30. aprīlis),
   ar ko pagarina Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja pilnvaru termiņu
   (2014/258/KĀDP)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2013/233/KĀDP (2013. gada 22. maijs) par Eiropas Savienības Integrētas robežu pārvaldības palīdzības misiju Lībijā (EUBAM Libya) (1),
   tā kā:

               (1)

               Saskaņā ar Lēmuma 2013/233/KĀDP 9. panta 1. punktu Politikas un drošības komiteja (PDK) ir pilnvarota saskaņā ar Līguma 38. pantu pieņemt attiecīgus lēmumus, ar ko īsteno Eiropas Savienības Integrētas robežu pārvaldības palīdzības misijas Lībijā (EUBAM Libya) politisko kontroli un stratēģisko vadību, tostarp lēmumu iecelt misijas vadītāju pēc Savienības Augstā pārstāvja ārlietās un drošības politikas jautājumos (AP) priekšlikuma.

               (2)

               PDK 2013. gada 24. maijā pieņēma lēmumu EUBAM Libya/1/2013 (2), ar ko iecēla Antti Juhani Hartikainen kungu EUBAM Libya misijas vadītāja amatā no 2013. gada 22. maija līdz 2014. gada 21. maijam.

               (3)

               AP 2014. gada 14. aprīlī ierosināja EUBAM Libya misijas vadītāja Antti Juhani Hartikainen kunga pilnvaru termiņu pagarināt līdz 2015. gada 21. maijam,

         IR PIEŅĒMUSI ŠO LĒMUMU.
   1. pants
   Ar šo EUBAM Libya misijas vadītāja Antti Juhani Hartikainen kunga pilnvaru termiņš tiek pagarināts līdz 2015. gada 21. maijam.
   2. pants
   Šis lēmums stājas spēkā tā pieņemšanas dienā.

      Briselē, 2014. gada 30. aprīlī

            Politikas un drošības komitejas vārdā –

            priekšsēdētājs

         W. STEVENS

      (1)  OV L 138, 24.5.2013., 15. lpp.

      (2)  Politikas un drošības komitejas Lēmums EUBAM Libya/1/2013 (2013. gada 24. maijs) par Eiropas Savienības Integrētas robežu pārvaldības palīdzības misijas Lībijā (EUBAM Libya) vadītāja iecelšanu (OV L 147, 1.6.2013., 13. lpp.).


title: Politikas un drošības komitejas Lēmums (KĀDP) 2016/396 (2016. gada 15. marts) par ES misijas komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia), un ar ko atceļ Lēmumu (KĀDP) 2015/173 (EUTM Somalia/1/2016)

text:
               18.3.2016

               LV

               Eiropas Savienības Oficiālais Vēstnesis

               L 73/99

         POLITIKAS UN DROŠĪBAS KOMITEJAS LĒMUMS (KĀDP) 2016/396
   (2016. gada 15. marts)
   par ES misijas komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia), un ar ko atceļ Lēmumu (KĀDP) 2015/173 (EUTM Somalia/1/2016)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2010/96/KĀDP (2010. gada 15. februāris) par Eiropas Savienības militāro misiju, lai palīdzētu Somālijas drošības spēku apmācībā (1), un jo īpaši tā 5. pantu,
   tā kā:

               (1)

               Ievērojot Lēmumu 2010/96/KĀDP, Politikas un drošības komiteja (PDK) saskaņā ar Līguma par Eiropas Savienību 38. pantu ir pilnvarota pieņemt attiecīgus lēmumus par EUTM Somalia politisko kontroli un stratēģisko vadību, tostarp lēmumus par ES misijas komandiera iecelšanu amatā.

               (2)

               PDK 2015. gada 3. februārī pieņēma Lēmumu (KĀDP) 2015/173 (2), ar ko par ES misijas EUTM Somalia komandieri tika iecelts brigādes ģenerālis Antonio MAGGI.

               (3)

               Itālija 2016. gada 9. februārī ierosināja par jauno ES misijas EUTM Somalia komandieri iecelt brigādes ģenerāli Maurizio MORENA, kas nomainītu brigādes ģenerāli Antonio MAGGI.

               (4)

               ES Militārā komiteja 2016. gada 24. februārī ieteica PDK par ES misijas EUTM Somalia komandieri iecelt brigādes ģenerāli Maurizio MORENA, kas no 2016. gada 21. marta nomainītu brigādes ģenerāli Antonio MAGGI.

               (5)

               Lēmums (KĀDP) 2015/173 būtu jāatceļ.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Maurizio MORENA no 2016. gada 21. marta tiek iecelts par ES misijas komandieri Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia).
   2. pants
   Lēmumu (KĀDP) 2015/173 atceļ.
   3. pants
   Šis lēmums stājas spēkā tā pieņemšanas dienā.

      Briselē, 2016. gada 15. martā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 44, 19.2.2010., 16. lpp.

      (2)  Politikas un drošības komitejas Lēmums (KĀDP) 2015/173 (2015. gada 3. februāris) par ES misijas komandiera iecelšanu Eiropas Savienības militārajai misijai, lai palīdzētu Somālijas drošības spēku apmācībā (EUTM Somalia), un ar ko atceļ Lēmumu EUTM Somalia/1/2013 (EUTM Somalia/1/2015) (OV L 29, 5.2.2015., 14. lpp.).


title: Padomes Lēmums 2011/168/KĀDP ( 2011. gada 21. marts ) par Starptautisko Krimināltiesu un par Kopējās nostājas 2003/444/KĀDP atcelšanu

text:
               22.3.2011

               LV

               Eiropas Savienības Oficiālais Vēstnesis

               L 76/56

         PADOMES LĒMUMS 2011/168/KĀDP
   (2011. gada 21. marts)
   par Starptautisko Krimināltiesu un par Kopējās nostājas 2003/444/KĀDP atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   tā kā:

               (1)

               Savienība, darbojoties starptautiskā mērogā, tiecas veicināt šādus principus – demokrātija, tiesiskums, universāls un nedalāms cilvēktiesību un pamatbrīvību princips, cilvēka cieņas neaizskaramība, vienlīdzība un solidaritāte, kā arī Apvienoto Nāciju Organizācijas Statūtu un Līguma 21. pantā noteikto starptautisko tiesību principu ievērošana. Savienība cenšas attīstīt attiecības un veidot partnerību inter alia ar starptautiskām organizācijām, kas atzīst šos principus.

               (2)

               Viens no Savienības mērķiem ir saglabāt mieru, novērst konfliktus un stiprināt starptautisko drošību saskaņā ar Apvienoto Nāciju Organizācijas Statūtu mērķiem un principiem.

               (3)

               Romas Starptautiskās Krimināltiesas Statūti (turpmāk “Romas Statūti”) stājās spēkā 2002. gada 1. jūlijā.

               (4)

               Visas dalībvalstis ir ratificējušas Romas Statūtus.

               (5)

               Romas Statūtu principi, kā arī principi, kas nosaka Starptautiskās Krimināltiesas (turpmāk “SKT”) darbību, pilnībā atbilst Savienības principiem un mērķiem. Smagie noziegumi, kas ir SKT kompetencē, rada bažas visai starptautiskajai kopienai, kā arī Savienībai un tās dalībvalstīm.

               (6)

               Savienība un tās dalībvalstis ir apņēmušās izbeigt minēto noziegumu izdarītāju nesodāmību, veicot pasākumus valsts mērogā un stiprinot starptautisko sadarbību, lai nodrošinātu to efektīvu kriminālvajāšanu.

               (7)

               Savienība un SKT 2006. gada 10. aprīlī parakstīja nolīgumu par sadarbību un palīdzības sniegšanu, kas stājās spēkā 2006. gada 1. maijā (1).

               (8)

               Starptautisko krimināltiesību principus un noteikumus, kas iekļauti Romas Statūtos, vajadzētu ņemt vērā citos starptautiskos juridiskos instrumentos.

               (9)

               Savienība ir pārliecināta, ka vispārēja pievienošanās Romas Statūtiem ir būtiska SKT pilnīgai efektivitātei, un tāpēc uzskata, ka ir jāuzlabo Romas Statūtu pieņemšanas veicināšanas iniciatīvas ar noteikumu, ka tās atbilst Romas Statūtu tekstam un būtībai.

               (10)

               Ārkārtīgi svarīgi ir saglabāt Romas Statūtu nedalāmību un SKT neatkarību.

               (11)

               Padome savos 2002. gada 30. septembra Secinājumos par Starptautisko Krimināltiesu ir izstrādājusi principu kopumu, kas pievienoti minētajiem secinājumiem, lai dalībvalstis minētos principus izmantotu kā pamatnostādnes, apsverot iespējamu nolīgumu vai pasākumu nepieciešamību un apjomu attiecībā uz priekšlikumiem par nosacījumiem personu izdošanai SKT.

               (12)

               Padome 2010. gada 25. maijā pieņēma Secinājumus par Romas Starptautiskās Krimināltiesas Statūtu pārskatīšanas konferenci (turpmāk “pārskatīšanas konference”), kas notika Kampalā, Ugandā, no 2010. gada 31. maija līdz 11. jūnijam.

               (13)

               Pārskatīšanas konferencē saskaņā ar Romas Statūtu 5. panta 2. punktu tika pieņemti to grozījumi, lai definētu agresijas noziegumus un paredzētu nosacījumus, saskaņā ar kuriem SKT varētu īstenot jurisdikciju attiecībā uz minētajiem noziegumiem; tajā tika pieņemti Romas Statūtu grozījumi, lai paplašinātu SKT jurisdikciju, attiecinot to vēl uz trim papildu kara noziegumiem, ja tos izdara bruņotos konfliktos, kas nav starptautiska mēroga konflikti; un tika nolemts pagaidām saglabāt Romas Statūtu 124. pantu. Minētos grozījumus ratificē vai pieņem, un tie stājas spēkā saskaņā ar Romas Statūtu 121. panta 5. punktu. SKT īsteno jurisdikciju attiecībā uz tādiem agresijas noziegumiem, par kuriem lēmums jāpieņem pēc 2017. gada 1. janvāra ar tādu pašu Statūtu dalībvalstu vairākumu, kāds ir nepieciešams, lai pieņemtu grozījumu Romas Statūtos.

               (14)

               Savienība pārskatīšanas konferencē apņēmās pārskatīt un atjaunināt savus instrumentus, kas paredzēti SKT atbalstam, un arī turpmāk sekmēt Romas Statūtu universāluma un nedalāmības saglabāšanu.

               (15)

               Romas Statūtu īstenošanai ir vajadzīgi praktiski pasākumi, kas būtu pilnīgi jāatbalsta Savienībai un tās dalībvalstīm.

               (16)

               Rīcības plānu, kas – kā inter alia aicināts Eiropas Parlamenta 2002. gada 28. februārī apstiprinātā Rezolūcijā par Starptautiskās Krimināltiesas Statūtu spēkā stāšanos – bija nepieciešams pēc Padomes Kopējās nostājas 2001/443/KĀDP (2001. gada 11. jūnijs) par Starptautisko Krimināltiesu (2), pieņēma 2004. gada 4. februārī, un to vajadzētu atbilstīgi pielāgot.

               (17)

               Ņemot vērā iepriekš minēto, Kopējā nostāja 2003/444/KĀDP (2003. gada 16. jūnijs) par Starptautisko Krimināltiesu (3) būtu jāatceļ un jāaizstāj ar šo lēmumu,

         IR PIEŅĒMUSI ŠO LĒMUMU.
   1. pants
   1.   Lai nepieļautu un novērstu tās jurisdikcijā esošo smago noziegumu pastrādāšanu, Starptautiskā Krimināltiesa (turpmāk “SKT”) ir būtisks līdzeklis, ar kuru sekmē to, ka tiek ievērotas starptautiskās humanitārās tiesības un cilvēktiesības, tādējādi veicinot brīvību, drošību, taisnīgumu un tiesiskumu, kā arī miera saglabāšanu, konfliktu novēršanu un starptautiskās drošības stiprināšanu saskaņā ar Apvienoto Nāciju Organizācijas Statūtu mērķiem un principiem.
   2.   Šā lēmuma mērķis ir sekmēt vispārēju atbalstu Romas Starptautiskās Krimināltiesas Statūtiem (turpmāk “Romas Statūti”), veicinot iespējami plašāku līdzdalību tajos, saglabāt Romas Statūtu nedalāmību, atbalstīt SKT neatkarību un tās efektīvu un produktīvu darbību, atbalstīt sadarbību ar SKT un atbalstīt papildināmības principa īstenošanu.
   2. pants
   1.   Lai veicinātu iespējami plašāku līdzdalību Romas Statūtos, Savienība un tās dalībvalstis pieliek visas vajadzīgās pūles, lai veicinātu šo procesu, attiecīgā gadījumā sarunās, tostarp sarunās par nolīgumiem, vai politiskajā dialogā ar trešām valstīm, valstu grupām vai attiecīgajām reģionālajām organizācijām, izvirzot jautājumu par iespējami plašāku ratifikāciju, pieņemšanu, apstiprināšanu vai pievienošanos Romas Statūtiem, kā arī to īstenošanu.
   2.   Savienība un tās dalībvalstis veicina pasaules valstu līdzdalību Romas Statūtos un to īstenošanā arī ar citiem līdzekļiem, piemēram, ar iniciatīvu pieņemšanu par Romas Statūtos un ar tiem saistītos dokumentos ietverto vērtību, principu un nosacījumu izplatīšanu. Šā lēmuma mērķu veicināšanai Savienība vajadzības gadījumā sadarbojas ar citām ieinteresētām valstīm, starptautiskām iestādēm, nevalstiskām organizācijām un citiem pilsoniskās sabiedrības pārstāvjiem.
   3.   Dalībvalstis dalās pieredzē jautājumos par Statūtu īstenošanu ar visām ieinteresētajām valstīm un attiecīgā gadījumā šim nolūkam sniedz cita veida atbalstu. Dalībvalstis pēc pieprasījuma sniedz tehnisku un vajadzības gadījumā finanšu palīdzību likumdošanas darbā, kas vajadzīgs, lai trešās valstis varētu piedalīties Romas Statūtos un īstenot tos. Arī Savienība pēc pieprasījuma var sniegt šādu palīdzību. Valstis, kas apsver iespēju kļūt par Romas Statūtu dalībvalstīm vai sadarboties ar SKT, tiek aicinātas informēt Savienību par grūtībām, ar ko tās saskaras šajā ceļā.
   4.   Īstenojot šo pantu, Savienība un tās dalībvalstis koordinē politisko un tehnisko atbalstu SKT attiecībā uz dažādām valstīm vai valstu grupām.
   3. pants
   Lai atbalstītu SKT neatkarību, Savienība un tās dalībvalstis jo īpaši:

               a)

               mudina Statūtu dalībvalstis nekavējoties un pilnā apmērā iemaksāt tām aprēķinātos ieguldījumus saskaņā ar Statūtu dalībvalstu asamblejas lēmumiem;

               b)

               veic visus vajadzīgos pasākumus, lai Savienības dalībvalstis, cik ātri vien iespējams, pievienotos Līgumam par Starptautiskās Krimināltiesas privilēģijām un imunitātēm vai to ratificētu, un veicina to, lai arī citas valstis tam pievienotos vai to ratificētu; kā arī

               c)

               vajadzības gadījumā cenšas sekmēt apmācību un sniegt atbalstu tiesnešiem, prokuroriem, amatpersonām un juristiem ar SKT saistītajā darbā.

         4. pants
   1.   Savienība un tās dalībvalstis uzmanīgi seko norisēm attiecībā uz sadarbību ar SKT saskaņā ar Romas Statūtiem.
   2.   Savienība pastāvīgi pārskata, kā tiek īstenots nolīgums, kas noslēgts starp Starptautisko Krimināltiesu un Eiropas Savienību par sadarbību un palīdzības sniegšanu.
   3.   Savienība un tās dalībvalstis vajadzības gadījumā apsver iespēju paredzēt ad hoc pasākumus un nolīgumus, lai nodrošinātu efektīvu SKT darbību, un aicina trešās puses rīkoties tāpat.
   4.   Savienība un tās dalībvalstis vajadzības gadījumā turpina pievērst trešo valstu uzmanību Padomes 2002. gada 30. septembra Secinājumiem par Starptautisko Krimināltiesu un tiem pievienotajiem ES pamatprincipiem attiecībā uz priekšlikumiem par nolīgumiem un pasākumiem saistībā ar nosacījumiem personu izdošanai SKT.
   5. pants
   Savienība un tās dalībvalstis vajadzības gadījumā uzņemas iniciatīvas vai veic pasākumus, lai valsts līmenī nodrošinātu papildināmības principa īstenošanu.
   6. pants
   Padome un Savienības Augstais pārstāvis ārlietās un drošības politikas jautājumos vajadzības gadījumā koordinē Savienības un tās dalībvalstu pasākumus 2. līdz 5. panta īstenošanai.
   7. pants
   ES dalībvalstis sadarbojas, lai visās jomās nodrošinātu sekmīgu Statūtu dalībvalstu asamblejas darbību.
   8. pants
   Savienība nodrošina tās instrumentu un stratēģiju saskaņotību un konsekvenci visās tās ārējās un iekšējās darbības jomās attiecībā uz vissmagākajiem starptautiskajiem noziegumiem, kas minēti Romas Statūtos.
   9. pants
   Padome vajadzības gadījumā pārskata šo lēmumu.
   10. pants
   Ar šo atceļ Kopējo nostāju 2003/444/KĀDP un to aizstāj ar šo lēmumu. Atsauces uz atcelto Kopējo nostāju 2003/444/KĀDP uzskata par atsaucēm uz šo lēmumu.
   11. pants
   Šis lēmums stājas spēkā tā pieņemšanas dienā.

      Briselē, 2011. gada 21. martā

            Padomes vārdā –

            priekšsēdētājs

         C. ASHTON

      (1)  OV L 115, 28.4.2006., 50. lpp.

      (2)  OV L 155, 12.6.2001., 19. lpp.

      (3)  OV L 150, 18.6.2003., 67. lpp.


title: 2014/48/ES: Padomes Lēmums ( 2014. gada 28. janvāris ) par to, lai noslēgtu Protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses

text:
               31.1.2014

               LV

               Eiropas Savienības Oficiālais Vēstnesis

               L 28/1

      PADOMES LĒMUMS

   (2014. gada 28. janvāris)
   par to, lai noslēgtu Protokolu, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses
   (2014/48/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Padome 2007. gada 28. jūnijā pieņēma Regulu (EK) Nr. 753/2007 (1), lai noslēgtu Partnerattiecību nolīgumu zivsaimniecības nozarē starp Eiropas Kopienu un Dānijas valdību un Grenlandes Autonomijas valdību (2) (“nolīgums”). Nolīgumam bija pievienots protokols, ar ko nosaka nolīgumā paredzētās zvejas iespējas un finansiālo ieguldījumu (3) (“pašreizējais protokols”). Pašreizējais protokols zaudē spēku 2012. gada 31. decembrī.

               (2)

               Savienība ir risinājusi sarunas ar Dānijas valdību un Grenlandes valdību par jaunu nolīguma protokolu, ar kuru nosaka zvejas iespējas un finansiālo ieguldījumu (“protokols”).

               (3)

               Saskaņā ar Padomes Lēmumu 2012/653/ES (4) protokols tika parakstīts, ņemot vērā tā noslēgšanu vēlāk, un ir provizoriski piemērojams no 2013. gada 1. janvāra.

               (4)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Protokols, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu, no vienas puses, un Dānijas valdību un Grenlandes Autonomijas valdību, no otras puses (5).
   2. pants
   Padomes priekšsēdētājs Savienības vārdā sniedz protokola 13. pantā paredzēto paziņojumu.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.

      Briselē, 2014. gada 28. janvārī

            Padomes vārdā –

            priekšsēdētājs

         G. STOURNARAS

      (1)  OV L 172, 30.6.2007., 1. lpp.

      (2)  OV L 172, 30.6.2007., 4. lpp.

      (3)  OV L 172, 30.6.2007., 9. lpp.

      (4)  OV L 293, 23.10.2012., 4. lpp.

      (5)  Protokola teksts ir publicēts OV L 293, 23.10.2012., 5. lpp., kopā ar lēmumu par tā parakstīšanu.


title: 2005/457/EK: Komisijas Lēmums (2005. gada 4. aprīlis), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū izomaltulozi kā jaunu pārtikas produktu vai jaunu pārtikas produktu sastāvdaļu (izziņots ar dokumenta numuru K(2005) 1001)

text:
               23.6.2005

               LV

               Eiropas Savienības Oficiālais Vēstnesis

               L 160/28

         KOMISIJAS LĒMUMS
   (2005. gada 4. aprīlis),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū izomaltulozi kā jaunu pārtikas produktu vai jaunu pārtikas produktu sastāvdaļu
   (izziņots ar dokumenta numuru K(2005) 1001)
   (Autentisks ir tikai teksts holandiešu valodā)
   (2005/457/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:

               (1)

                  Cargill Incorporated ar Cerestar starpniecību 2003. gada 30. oktobrī lūdza Apvienotās Karalistes kompetentajām iestādēm atļauju laist tirgū izomaltulozi kā jaunu pārtikas produktu vai jaunu pārtikas produktu sastāvdaļu.

               (2)

               Apvienotās Karalistes kompetentās iestādes 2004. gada 19. martā izdeva sākotnējo novērtējuma ziņojumu.

               (3)

               Sākotnējā novērtējuma ziņojumā iestāde, kas atbild par pārtikas produktu novērtējumu Apvienotajā Karalistē, secinājusi, ka paredzētajā izmantojumā izomaltuloze ir nekaitīga lietošanai pārtikā.

               (4)

               Komisija 2004. gada 15. aprīlī nosūtīja sākotnējo novērtējuma ziņojumu visām dalībvalstīm.

               (5)

               Saskaņā ar Regulas (EK) Nr. 258/97 6. panta 4. punktā paredzēto noteikumu 60 dienās tika celti pamatoti iebildumi pret šā produkta tirgošanu.

               (6)

               Dalībvalstu eksperti 2004. gada 10. decembra sanāksmē izskatīja sākotnējo novērtējuma ziņojumu, ciktāl tas attiecas uz riska novērtējumu, un nolēma, ka turpmāka apspriešanās ar Eiropas Pārtikas nekaitīguma iestādi nav vajadzīga.

               (7)

               Attiecībā uz informāciju par uzturvielām, kas ietverta izomaltulozi saturošo pārtikas produktu marķējumā un reklāmā, piemēro noteikumus, kuri paredzēti Padomes 1990. gada 24. septembra Direktīvā 90/496/EEK par pārtikas produktu uzturvielu marķējumu (2).

               (8)

               Pamatojoties uz sākotnējo novērtējuma ziņojumu, konstatēts, ka izomaltuloze atbilst minētās regulas 3. panta 1. punktā paredzētajiem kritērijiem.

               (9)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Izomaltulozi, kas aprakstīta pielikumā, drīkst laist Kopienas tirgū kā jaunu pārtikas produktu vai jaunu pārtikas produktu sastāvdaļu, kura paredzēta izmantošanai pārtikas produktos.
   2. pants
   Apzīmējumu “izomaltuloze” izvieto uz šā produkta marķējuma vai arī to iekļauj attiecīgo pārtikas produktu sastāvdaļu sarakstā.
   Labi redzamā parindē, ko ar apzīmējumu “izomaltuloze” saista zvaigznīte (*), norāda: “izomaltuloze ir glikozes un fruktozes avots”. Šos vārdus veidojošo burtu lielumam jābūt vismaz tādam pašam kā sastāvdaļu sarakstā.
   3. pants
   Šis lēmums ir adresēts Cargill Incorporated, c/o Cerestar, Havenstraat 84, B-1800 Vilvoorde.

      Briselē, 2005. gada 4. aprīlī

            Komisijas vārdā —

            Komisijas loceklis

         Markos KYPRIANOU

      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).

      (2)  OV L 276, 6.10.1990., 40. lpp. Direktīvā jaunākie grozījumi izdarīti ar Komisijas Direktīvu 2003/120/EK (OV L 333, 20.12.2003., 51. lpp.).
   PIELIKUMS
   IZOMALTULOZES SPECIFIKĀCIJAS
   Definīcija
   Reducējošs disaharīds, kas sastāv no vienas glikozes grupas un vienas fruktozes grupas, kuras saista alfa-1,6-glikozīdu saite. To iegūst fermentācijas procesā no saharozes. Komerciālais produkts ir monohidrāts.
   Ķīmiskais nosaukums
   6-O-a-D-glikopiranozil-D-fruktofuranoze, monohidrāts
   CAS numurs
   13718-94-0
   Ķīmiskā formula
   C12H22O11 · H2O
   Struktūrformula

   Formulas svars
   360,3 (monohidrāts)
   Pamatvielas saturs
   Sausā vielā ne mazāk kā 98 %
   Apraksts
   Balti vai gandrīz balti kristāli ar saldu garšu un praktiski bez smaržas.
   Zudums žāvējot
   Ne vairāk kā 6,5 % (60 °C, 5 stundas)
   Svins
   Ne vairāk kā 0,1 mg/kg
   Nosaka ar konkrētajam līmenim atbilstīgu atomu absorbcijas metodi. Parauga lielumu un paraugu sagatavošanas metodi var noteikt pēc tās metodes principiem, kas aprakstīta FNP5
       (1), nodaļā “Instrumentālās metodes”.

      (1)  Food and Nutrition Paper 5 Rev.2 – Guide to specifications for general notices, general analytical techniques, identification tests, test solutions and other reference materials. (Apvienotā FAO un PVO pārtikas piedevu ekspertu komiteja) 1991. g., 322. lpp., angļu valodā – ISBN 92-5-102991-1.


title: 2014/122/ES: Padomes Lēmums ( 2014. gada 11. februāris ) par to, lai Eiropas Savienības un tās dalībvalstu vārdā parakstītu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai

text:
               8.3.2014

               LV

               Eiropas Savienības Oficiālais Vēstnesis

               L 69/2

      PADOMES LĒMUMS

   (2014. gada 11. februāris)
   par to, lai Eiropas Savienības un tās dalībvalstu vārdā parakstītu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai
   (2014/122/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,
   ņemot vērā Aktu par Horvātijas Republikas pievienošanos un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2012. gada 24. septembrī pilnvaroja Komisiju sākt sarunas ar Šveices Konfederāciju par Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos pielāgošanu, vedot sarunas par protokolu (“protokols”), attiecībā uz Horvātijas dalību Līgumslēdzējas puses statusā, ievērojot Eiropas Savienības paplašināšanos. Horvātija pievienojās Eiropas Savienībai 2013. gada 1. jūlijā.

               (2)

               Sarunas par protokolu nesen tika pabeigtas.

               (3)

               Tāpēc protokols būtu jāparaksta Eiropas Savienības un dalībvalstu vārdā, ņemot vērā tā noslēgšanu vēlāk,

         IR PIEŅĒMUSI ŠO LĒMUMU.
   1. pants
   Ar šo atļauj Eiropas Savienības un tās dalībvalstu vārdā parakstīt Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai, ņemot vērā tā noslēgšanu.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga Savienības un tās dalībvalstu vārdā parakstīt protokolu.
   3. pants
   Šis lēmums stājas spēkā tā pieņemšanas dienā.

      Briselē, 2014. gada 11. februārī

            Padomes vārdā –

            priekšsēdētājs

         E. VENIZELOS


title: Dalībvalstu valdību pārstāvju Lēmums (ES, Euratom) 2016/1657 (2016. gada 7. septembris), ar ko ieceļ amatā Vispārējās tiesas tiesnesi

text:
               15.9.2016

               LV

               Eiropas Savienības Oficiālais Vēstnesis

               L 247/18

         DALĪBVALSTU VALDĪBU PĀRSTĀVJU LĒMUMS (ES, Euratom) 2016/1657
   (2016. gada 7. septembris),
   ar ko ieceļ amatā Vispārējās tiesas tiesnesi
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Saskaņā ar Protokola Nr. 3 par Eiropas Savienības Tiesas statūtiem 5. un 7. pantu un pēc Carl WETTER kunga atkāpšanās no amata, kas stājas spēkā 2016. gada 19. septembrī, būtu jāieceļ Vispārējās tiesas tiesnesis uz Carl WETTER kunga atlikušo pilnvaru laiku, proti, līdz 2019. gada 31. augustam.

               (2)

               Brīvajai amata vietai ir ierosināta Ulf ÖBERG kunga kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Ulf ÖBERG kunga piemērotību Vispārējās tiesas tiesneša pienākumu pildīšanai,

         IR PIEŅĒMUŠI ŠO LĒMUMU.
   1. pants

      Ulf ÖBERG kungs tiek iecelts par Vispārējās tiesas tiesnesi uz laikposmu no 2016. gada 19. septembra līdz 2019. gada 31. augustam.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 7. septembrī

            Priekšsēdētājs

         P. JAVORČÍK


title: Padomes Lēmums 2014/674/KĀDP ( 2014. gada 25. septembris ), ar ko groza Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā ( EUSEC RD Congo ) un pagarina tā termiņu

text:
               26.9.2014

               LV

               Eiropas Savienības Oficiālais Vēstnesis

               L 282/24

         PADOMES LĒMUMS 2014/674/KĀDP
   (2014. gada 25. septembris),
   ar ko groza Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) un pagarina tā termiņu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā priekšlikumu, ko iesniegusi Savienības Augstā pārstāve ārlietās un drošības politikas jautājumos,
   tā kā:

               (1)

               Padome 2010. gada 21. septembrī pieņēma Lēmumu 2010/565/KĀDP (1), kurā jaunākie grozījumi ir izdarīti ar Lēmumu 2013/468/KĀDP (2). Lēmums 2010/565/KĀDP zaudē spēku 2014. gada 30. septembrī.

               (2)

               2014. gada 18. jūnijā Politikas un drošības komiteja (PDK) saistībā ar ES iesaistīšanos Kongo Demokrātiskās Republikas (KDR) drošības sektora reformā (DSR) nākotnē apstiprināja EUSEC RD Congo pārejas noteikumus, kas ietver EUSEC RD Congo misijas pagarinājumu uz deviņiem mēnešiem līdz 2015. gada 30. jūnijam, lai īstenotu tā galīgo pārejas posmu, kura mērķis būtu nodot tās uzdevumus.

               (3)

                  EUSEC RD Congo darbība notiks apstākļos, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,

         IR PIEŅĒMUSI ŠO LĒMUMU.
   1. pants
   Lēmumu 2010/565/KĀDP groza šādi:

               1)

               lēmuma 2. pantu aizstāj ar šādu:
               “2. pants
               Pamatuzdevums
               Misijas mērķis ir ciešā sadarbībā un saskaņotībā ar citiem starptautiskās sabiedrības spēkiem – jo īpaši Apvienoto Nāciju Organizāciju un MONUSCO –, kā arī tiecoties sasniegt 1. pantā noteiktos mērķus, sniegt konkrētu atbalstu DSR jomā, veidojot priekšnosacījumus īstermiņa un vidēja termiņa darbību un projektu īstenošanai, kuru pamatā ir misijas rīcības programmā ietvertās Kongo iestāžu pamatnostādnes FARDC reformēšanai, tostarp:

                           a)

                           saglabāt atbalstu stratēģiskā līmenī, vienlaikus integrējot darbības saistībā ar nesodāmības apkarošanu cilvēktiesību ievērošanas jomā, tostarp attiecībā ar seksuālo vardarbību;

                           b)

                           saglabāt atbalstu administrācijas stiprināšanai un cilvēkresursu pārvaldības sistēmas izveidei, pamatojoties uz pašlaik veikto darbu procesa autonomijas uzlabošanai;

                           c)

                              FARDC operatīvo spēju uzlabošana, strādājot ar militārajām iestādēm ilgtspējīgas militārās izglītības izveidošanai, koncentrējoties uz virsnieku un instruktoru skolām.”

                     ;

               2)

               lēmuma 3. panta 1. punktu aizstāj ar šādu:
               “1.   EUSEC RD Congo struktūru nosaka saskaņā ar misijas plānošanas dokumentiem.”;

               3)

               lēmuma 5. panta 4. punktu svītro;

               4)

               lēmuma 9. pantu aizstāj ar šādu:
               “9. pants
               Finanšu noteikumi
               1.   Ar misiju saistīto izdevumu segšanai paredzētā finanšu atsauces summa laikposmam no 2010. gada 1. oktobra līdz 2011. gada 30. septembrim ir EUR 12 600 000.
               Ar misiju saistīto izdevumu segšanai paredzētā finanšu atsauces summa laikposmam no 2011. gada 1. oktobra līdz 2012. gada 30. septembrim ir EUR 13 600 000.
               Ar misiju saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 11 000 000.
               Ar misiju saistīto izdevumu segšanai paredzētā finanšu atsauces summa laikposmam no 2013. gada 1. oktobra līdz 2014. gada 30. septembrim ir EUR 8 455 000.
               Finanšu atsauces summa ar misiju saistīto izdevumu segšanai laikposmā no 2014. gada 1. oktobra līdz 2015. gada 30. jūnijam ir EUR 4 600 000.
               2.   Visus izdevumus pārvalda saskaņā ar noteikumiem un procedūrām, ko piemēro Savienības vispārējam budžetam. Fizisku un juridisku personu dalība procedūrās, ar ko EUSEC RD Congo piešķir iepirkuma līgumu slēgšanas tiesības, ir bez ierobežojumiem. Turklāt EUSEC RD Congo iegādātajām precēm netiek piemēroti izcelsmes noteikumi. Pēc tam, kad Komisija to apstiprina, misija var noslēgt tehniskus nolīgumus ar dalībvalstīm, uzņēmējvalsti, iesaistītām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUSEC RD Congo vajadzībām.
               3.   EUSEC RD Congo ir atbildīga par misijas budžeta izpildi. Šajā nolūkā EUSEC RD Congo paraksta vienošanos ar Komisiju.
               4.   Neskarot noteikumus par misijas EUSEC RD Congo un tās personāla statusu, EUSEC RD Congo ir atbildīga par jebkurām prasībām un saistībām, kas rodas, īstenojot pilnvaras no 2013. gada 1. oktobra, izņemot jebkādas prasības, kas ir saistītas ar smagiem misijas vadītāja pārkāpumiem, par kuriem atbildīgs ir misijas vadītājs.
               5.   Finanšu pasākumu īstenošana neskar 5. un 7. pantā paredzēto komandķēdi un prasības attiecībā uz EUSEC RD Congo darbību, tostarp aprīkojuma savietojamību un tās grupu sadarbspēju.
               6.   Izdevumi ir atļauti no šā lēmuma stāšanās spēkā dienas.”;

               5)

               lēmumā iekļauj šādu pantu:
               “9.a pants
               Projektu vienība
               1.   Misijai EUSEC RD Congo ir projektu vienība, lai apzinātu projektus un tos īstenotu. Jomās, kas ir saistītas ar EUSEC RD Congo, un lai palīdzētu sasniegt tās mērķus, EUSEC RD Congo vajadzības gadījumā sekmē projektus, ko dalībvalstis un trešās valstis īsteno pašas, un sniedz konsultācijas par tiem.
               2.   Saskaņā ar 3. punktu EUSEC RD Congo tiek pilnvarota vērsties pie dalībvalstīm vai trešām valstīm pēc finanšu ieguldījuma, lai īstenotu projektus, par kuriem ir apzināts, ka tie konsekventi papildina EUSEC RD Congo citas darbības, ja projekts:

                           a)

                           ir paredzēts ar šo lēmumu saistītajā finanšu pārskatā; vai

                           b)

                           pilnvaru termiņa laikā tiek iekļauts finanšu pārskatā, veicot tajā grozījumu pēc misijas vadītāja pieprasījuma.

                  EUSEC RD Congo ar minētajām valstīm noslēdz vienošanos, kurā jo īpaši nosaka konkrētas procedūras jautājumu risināšanai saistībā ar trešo personu sūdzībām par kaitējumu, kuru nodarījusi misijas EUSEC RD Congo darbība vai bezdarbība, lietojot minēto valstu piešķirtos līdzekļus. Līdzekļu devējas valstis nekādā gadījumā nevar uzskatīt, ka par EUSEC RD Congo darbību vai bezdarbību minēto valstu piešķirto līdzekļu izmantošanā ir atbildīga Savienība vai AP.
               3.   Finansiālo ieguldījumu, ko projektu vienībai sniedz trešās valstis, apstiprina PDK.”;

               6)

               lēmuma 13. pantu groza šādi:

                           a)

                           panta 1. punktu aizstāj ar šādu:
                           “1.   Saskaņā ar Padomes Lēmumu 2013/488/ES (3) AP ir pilnvarots attiecīgos gadījumos un atbilstīgi misijas vajadzībām nodot ar šo lēmumu saistītām trešām valstīm misijas vajadzībām sagatavotu ES klasificētu informāciju un dokumentus ar slepenības pakāpi līdz CONFIDENTIEL UE/EU CONFIDENTIAL.

                              (3)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).”"
						;

                           b)

                           panta 5. punktu aizstāj ar šādu:
                           “5.   AP var deleģēt 1.–4. punktā minētās pilnvaras, kā arī 2. un 3. punkta minētās tiesības noslēgt vienošanos personām, kas ir viņa/viņas pakļautībā, un/vai misijas vadītājam.”;

               7)

               lēmuma 17. panta otro daļu aizstāj ar šādu:
               “To piemēro līdz 2015. gada 30. jūnijam.”

         2. pants
   Šis lēmums stājas spēkā tā pieņemšanas dienā.
   To piemēro no 2014. gada 1. oktobra.

      Briselē, 2014. gada 25. septembrī

            Padomes vārdā –

            priekšsēdētāja

         F. GUIDI

      (1)  Padomes Lēmums 2010/565/KĀDP (2010. gada 21. septembris) par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) (OV L 248, 22.9.2010., 59. lpp.).

      (2)  Padomes Lēmums 2013/468/KĀDP (2013. gada 23. septembris), ar ko groza Lēmumu 2010/565/KĀDP par Eiropas Savienības konsultāciju un palīdzības misiju saistībā ar drošības sektora reformu Kongo Demokrātiskajā Republikā (EUSEC RD Congo) un pagarina tā termiņu (OV L 252, 24.9.2013., 29. lpp.).


title: 2014/733/ES: Padomes Lēmums ( 2014. gada 8. oktobris ) par to, lai Eiropas Savienības vārdā parakstītu un provizoriski piemērotu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu

text:
               23.10.2014

               LV

               Eiropas Savienības Oficiālais Vēstnesis

               L 304/1

         PADOMES LĒMUMS
   (2014. gada 8. oktobris)
   par to, lai Eiropas Savienības vārdā parakstītu un provizoriski piemērotu Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu

      (2014/733/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Savienība un Senegālas Republika ir veikušas sarunas par partnerattiecību nolīgumu ilgtspējīgas zivsaimniecības nozarē (turpmāk “nolīgums”), kā arī par partnerattiecību nolīguma īstenošanas protokolu (turpmāk “protokols”), ar ko Savienības kuģiem piešķir zvejas iespējas ūdeņos, kuri attiecībā uz zveju ir Senegālas Republikas suverenitātē vai jurisdikcijā.

               (2)

               Šo sarunu rezultātā 2014. gada 25. aprīlī nolīgums un protokols tika parafēti.

               (3)

               Nolīgums atceļ iepriekšējo nolīgumu, kas noslēgts starp Senegālas Republikas valdību un Eiropas Ekonomikas kopienu par zveju pie Senegālas krastiem (1) un kurš stājies spēkā 1981. gada 1. jūnijā.

               (4)

               Attiecīgi nolīguma 17. pants un protokola 12. pants paredz to provizorisku piemērošanu no to parakstīšanas dienas.

               (5)

               Nolīgums un tā protokols būtu jāparaksta.

               (6)

               Lai nodrošinātu Savienības kuģu zvejas darbību atsākšanu, nolīgums un tā protokols būtu provizoriski jāpiemēro, kamēr tiek pabeigtas procedūras, kas nepieciešamas to noslēgšanai,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Partnerattiecību nolīgumu ilgtspējīgas zivsaimniecības nozarē starp Eiropas Savienību un Senegālas Republiku un tā Īstenošanas protokolu, ņemot vērā minētā nolīguma un protokola noslēgšanu.
   Nolīguma un tā protokola teksti ir pievienoti šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu un protokolu.
   3. pants
   Nolīgumu saskaņā ar tā 17. pantu provizoriski piemēro no tā parakstīšanas dienas (2), kamēr tiek pabeigtas vajadzīgās procedūras tā noslēgšanai.
   4. pants
   Protokolu saskaņā ar tā 12. pantu provizoriski piemēro no tā parakstīšanas dienas (3), kamēr tiek pabeigtas vajadzīgās procedūras tā noslēgšanai.
   5. pants
   Šis lēmums stājas spēkā tā pieņemšanas dienā.

      Luksemburgā, 2014. gada 8. oktobrī

            Padomes vārdā –

            priekšsēdētājs

         M. LUPI

      (1)  Nolīgums starp Senegālas Republikas valdību un Eiropas Ekonomikas kopienu par zveju pie Senegālas krastiem (OV L 226, 29.8.1980., 17. lpp.).

      (2)  Nolīguma parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.

      (3)  Protokola parakstīšanas dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: 2012/106/ES: Padomes Lēmums ( 2011. gada 14. decembris ) par to, lai Savienības vārdā parakstītu un provizoriski piemērotu Nolīgumu starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju

text:
                  29.2.2012

                  LV

                  Eiropas Savienības Oficiālais Vēstnesis

                  L 57/14

         PADOMES LĒMUMS
         (2011. gada 14. decembris)
         par to, lai Savienības vārdā parakstītu un provizoriski piemērotu Nolīgumu starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju
         (2012/106/ES)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu, saistībā ar 218. panta 5. punktu,
         ņemot vērā Eiropas Komisijas priekšlikumu,
         tā kā:

                     (1)

                     Ņemot vērā mehānisko transportlīdzekļu, kā arī to detaļu un komplektējošo daļu eksporta uz Krievijas Federāciju ekonomisko nozīmi Savienībai un sarunu par Krievijas Federācijas iestāšanos Pasaules Tirdzniecības organizācijā (PTO) rezultātā, kā norādīts darba grupas ziņojumā par minēto iestāšanos, Krievijas Federācijas automobiļu ražošanas nozarē īstenoto ieguldījumu regulējumu, kurā grozījumi izdarīti 2010. gada 24. decembrī, var turpināt piemērot līdz 2018. gada 1. jūlijam ievērojot dažus nosacījumus.

                     (2)

                     Pastāv risks, ka Krievijas Federācijas ieguldījumu regulējums automobiļu ražošanas nozarē var izraisīt mehānisko transportlīdzekļu detaļu un komplektējošo daļu ražotņu pārvietošanu ārpus Savienības, ņemot vērā investoriem saskaņā ar šādu regulējumu uzliktos pienākumus, ievērot vietējo resursu izmantošanas un ražošanas lokalizācijas prasības.

                     (3)

                     Saistībā ar sarunām par Krievijas Federācijas iestāšanos PTO Komisija Savienības vārdā ir risinājusi sarunas par Nolīgumu par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju (“nolīgums”), ar kuru izveido kompensācijas mehānismu, lai nodrošinātu, ka ieguldījumu regulējuma piemērošana automobiļu ražošanas nozarē nerada samazinājumu mehānisko transportlīdzekļu detaļu un komplektējošo daļu importam no Savienības uz Krievijas Federāciju.

                     (4)

                     Nolīgums būtu jāparaksta. Nolīgums būtu jāpiemēro provizoriski, kamēr tiek pabeigtas procedūras tā noslēgšanai,

               IR PIEŅĒMUSI ŠO LĒMUMU.

            1. pants
            Ar šo tiek dotas pilnvaras Savienības vārdā parakstīt Nolīgumu starp Eiropas Savienību un Krievijas Federācijas valdību par mehānisko transportlīdzekļu detaļu un komplektējošo daļu tirdzniecību starp Eiropas Savienību un Krievijas Federāciju, ņemot vērā minētā nolīguma noslēgšanu.
            Nolīguma teksts ir pievienots šim lēmumam.

            2. pants
            Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.

            3. pants
            Saskaņā ar nolīguma 13. panta 3. punktu, to provizoriski piemēro no dienas, kad Krievijas Federācija iestājas PTO, kamēr tiek pabeigtas procedūras nolīguma noslēgšanai (1).

            4. pants
            Šis lēmums stājas spēkā tā pieņemšanas dienā.

            Ženēvā, 2011. gada 14. decembrī

                  Padomes vārdā –

                  priekšsēdētājs

               M. NOGAJ

            (1)  Dienu, no kuras nolīgumu piemēro provizoriski, Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2015/1522 (2015. gada 14. septembris), ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Moldovas Republikas pievienošanos Pārskatītajam nolīgumam par publisko iepirkumu

text:
               15.9.2015

               LV

               Eiropas Savienības Oficiālais Vēstnesis

               L 239/144

         PADOMES LĒMUMS (ES) 2015/1522
   (2015. gada 14. septembris),
   ar ko nosaka nostāju, kas Eiropas Savienības vārdā jāieņem Publiskā iepirkuma komitejā par Moldovas Republikas pievienošanos Pārskatītajam nolīgumam par publisko iepirkumu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Moldovas Republika 2002. gada 7. janvārī ir iesniegusi pieteikumu par pievienošanos Pārskatītajam nolīgumam par publisko iepirkumu (“Pārskatītais GPA”).

               (2)

               Moldovas Republikas aptvēruma saistības ir izklāstītas tās galīgajā piedāvājumā, kā tas 2015. gada 27. maijā iesniegts Pārskatītā GPA Pusēm.

               (3)

               Moldovas Republikas galīgais piedāvājums plaši aptver centrālās, decentralizētās vienības un citas vienības, kuras darbojas komunālo pakalpojumu, preču, būvniecības pakalpojumu un citu pakalpojumu nozarēs. Tāpēc tas ir apmierinošs un pieņemams. Moldovas Republikas pievienošanās noteikumi, kas norādīti šā lēmuma pielikumā, tiks atspoguļoti Publiskā iepirkuma komitejas (“GPA komiteja”) pieņemtajā lēmumā par Moldovas Republikas pievienošanos.

               (4)

               Paredzams, ka Moldovas Republikas pievienošanās Pārskatītajam GPA dos pozitīvu stimulu publiskā iepirkuma tirgu turpmākai atvēršanai starptautiskā mērogā.

               (5)

               Pārskatītā GPA XXII panta 2. punktā paredzēts, ka jebkurš PTO loceklis var pievienoties Pārskatītajam GPA, ievērojot noteikumus, kuri jāsaskaņo starp minēto locekli un Pusēm, šādus noteikumus izklāstot GPA komitejas lēmumā.

               (6)

               Tāpēc ir jānosaka nostāja, kas Savienības vārdā jāieņem GPA komitejā saistībā ar Moldovas Republikas pievienošanos,

         IR PIEŅĒMUSI ŠO LĒMUMU.
   1. pants
   Nostāja, kas Savienības vārdā jāieņem Publiskā iepirkuma komitejā, ir apstiprināt Moldovas Republikas pievienošanos Pārskatītajam nolīgumam par publisko iepirkumu, ievērojot konkrētus pievienošanās noteikumus, kas izklāstīti šā lēmuma pielikumā.
   2. pants
   Šis lēmums stājas spēkā tā pieņemšanas dienā.

      Briselē, 2015. gada 14. septembrī

            Padomes vārdā –

            priekšsēdētājs

         J. ASSELBORN

      PIELIKUMS

         ES NOTEIKUMI ATTIECĪBĀ UZ MOLDOVAS REPUBLIKAS PIEVIENOŠANOS PĀRSKATĪTAJAM GPA

          (1)

      Ar Moldovas Republikas pievienošanos Pārskatītajam GPA Eiropas Savienības I papildinājuma 1. pielikuma 2. iedaļas (“ES dalībvalstu centrālās pārvaldes līgumslēdzējas iestādes”) 2. punktu lasa šādi:

                     “2.

                     Attiecībā uz precēm, pakalpojumiem, piegādātājiem un pakalpojumu sniedzējiem no Izraēlas, Melnkalnes un Moldovas Republikas iepirkums, ko veic turpmāk norādītās centrālās pārvaldes līgumslēdzējas iestādes.”

         (1)  Pārskatītā GPA Pušu aptvēruma grafiku numerāciju ir izmainījis PTO sekretariāts, vienojoties ar Pārskatītā GPA Pusēm. Numerācija, kas izmantota šajā pielikumā, atbilst pēdējai patiesi apliecinātajai Pārskatītā GPA Pušu aptvēruma grafiku kopijai, ko PTO ir nosūtījusi Pārskatītā GPA Pusēm kā oficiālu paziņojumu un kas ir pieejama http://www.wto.org/english/tratop_e/gproc_e/gp_app_agree_e.htm#revisedGPA. OV L 68, 7.3.2014., 2. lpp., publicētā aptvēruma grafiku publikācija ir novecojusi.


title: 2005/594/EK: Padomes Lēmums (2005. gada 29. jūlijs), ar ko ieceļ amatā četrus Eiropas Zāļu aģentūras (EMEA) valdes locekļus

text:
               4.8.2005

               LV

               Eiropas Savienības Oficiālais Vēstnesis

               L 203/22

      PADOMES LĒMUMS

   (2005. gada 29. jūlijs),
   ar ko ieceļ amatā četrus Eiropas Zāļu aģentūras (EMEA) valdes locekļus
   (2005/594/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes Regulu (EK) Nr. 726/2004 (2004. gada 31. marts), ar ko nosaka Kopienas procedūras cilvēkiem paredzētu un veterināru zāļu reģistrācijai un uzraudzībai, un izveido Eiropas Zāļu aģentūru (1), un jo īpaši tās 65. panta 1. punktu un 4. punktu,
   ņemot vērā Komisijas 2005. gada 25. februārī sastādīto kandidātu sarakstu,
   ņemot vērā Eiropas Parlamenta atzinumu,
   IR PIEŅĒMUSI ŠO LĒMUMU.
   1. pants

      Mary Geraldine BAKER kundze, dzimusi Londonā (Apvienotā Karaliste) 1936. gada 27. oktobrī,

      Jean GEORGES kungs, dzimis Ešsuralzetē (Luksemburga) 1966. gada 11. jūlijā,

      Lisette TIDDENS-ENGWIRDA kundze, dzimusi Amsterdamā (Nīderlande) 1950. gada 25. jūnijā, un

      Fritz Rupert UNGEMACH kungs, dzimis Minhenē (Vācija) 1947. gada 6. februārī,
   ar šo uz trim gadiem ir iecelti par Eiropas Zāļu aģentūras (EMEA) valdes locekļiem.
   2. pants
   Eiropas Zāļu aģentūras (EMEA) valde nosaka 1. pantā minētā trīs gadu laikposma sākuma dienu.

      Briselē, 2005. gada 29. jūlijā

            Padomes vārdā —

            priekšsēdētājs

         J. STRAW

      (1)  OV L 136, 30.4.2004., 1. lpp.


title: 2008/310/EK: Padomes Lēmums ( 2008. gada 7. aprīlis ), ar ko ieceļ septiņus Reģionu komitejas locekļus no Apvienotās Karalistes un septiņus Reģionu komitejas locekļa aizstājējus no Apvienotās Karalistes

text:
               17.4.2008

               LV

               Eiropas Savienības Oficiālais Vēstnesis

               L 107/30

      PADOMES LĒMUMS

   (2008. gada 7. aprīlis),
   ar ko ieceļ septiņus Reģionu komitejas locekļus no Apvienotās Karalistes un septiņus Reģionu komitejas locekļa aizstājējus no Apvienotās Karalistes
   (2008/310/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK, ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus (1).

               (2)

               Pēc ASHTON kundzes, BODFISH kunga, Olive BROWN kundzes, Ms COLEMAN kundzes, BUTLER kundzes McCONNELL kunga un OLDFATHER kundzes amata pilnvaru laika beigām ir atbrīvojušās septiņas Reģionu komitejas locekļu vietas. Pēc ANGELL kunga, FOOTE-WOOD kunga Ms KAGAN kundzes, Ms DAVIES kundzes un LYON kunga amata pilnvaru laika beigām ir atbrīvojušās piecas Reģionu komitejas locekļu aizstājēju vietas. Pēc LOCHHEAD kunga atkāpšanās no amata ir atbrīvojusies viena Reģionu komitejas locekļa aizstājēja vieta. Pēc MALCOLM kunga iecelšanas locekļa amatā atbrīvosies viena Reģionu komitejas locekļa aizstājēja vieta,

         IR NOLĒMUSI ŠĀDI.
   1. pants
   Ar šo uz atlikušo amata pilnvaru laiku līdz 2010. gada 25. janvārim Reģionu komitejā ir iecelti:

               a)

               kā komitejas locekļi:

                           —

                              Linda GILLHAM, Member of Runnymede Borough Council,

                           —

                              Dave WILCOX, Member of Derbyshire County Council,

                           —

                              Iain MALCOLM, Member of South Tyneside Council (pilnvaru maiņa),

                           —

                              Doris ANSARI, Member of Cornwall County Council,

                           —

                              Christine CHAPMAN, Member of the National Assembly of Wales,

                           —

                              Keith BROWN, Member of the Scottish Parliament,

                           —

                              Irene OLDFATHER, Member of the Scottish Parliament;

                     un

               b)

               kā komitejas locekļa aizstājēji:

                           —

                              Kathy POLLARD, Member of Suffolk County Council,

                           —

                              Doreen HUDDART, Member of Newcastle-upon-Tyne City Council,

                           —

                              Feryat DEMIRCI, Member of London Borough of Hackney,

                           —

                              Cindy HUGHES, Member of Darlington Borough Council,

                           —

                              Nerys EVANS, Member of the National Assembly of Wales,

                           —

                              Allison McINNES, Member of the Scottish Parliament,

                           —

                              Ted BROCKLEBANK, Member of the Scottish Parliament.

         2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 7. aprīlī

            Padomes vārdā —

            priekšsēdētājs

         R. ŽERJAV

      (1)  OV L 56, 25.2.2006., 75. lpp.


title: 2006/301/EK: Komisijas Lēmums ( 2006. gada 25. aprīlis ), ar ko izbeidz antidempinga procedūru par Gvatemalas un Pakistānas izcelsmes etilspirta importu

text:
               26.4.2006

               LV

               Eiropas Savienības Oficiālais Vēstnesis

               L 112/13

      KOMISIJAS LĒMUMS

   (2006. gada 25. aprīlis),
   ar ko izbeidz antidempinga procedūru par Gvatemalas un Pakistānas izcelsmes etilspirta importu
   (2006/301/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. decembra Regulu (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamatregula”) (1), un jo īpaši tās 9. pantu,
   apspriedusies ar Padomdevēju komiteju,
   tā kā:
   A.   PROCEDŪRA

               (1)

               Komisija 2005. gada 26. maijā ar paziņojumu Eiropas Savienības Oficiālajā Vēstnesī
                   (2) paziņoja par antidempinga procedūras uzsākšanu attiecībā uz etilspirta, denaturēta vai nedenaturēta, ar spirta tilpumkoncentrāciju līdz 80 % vai augstāku, kura izcelsme ir Gvatemalā un Pakistānā un ko parasti deklarē ar KN kodiem 2207 10 00 un ex 2207 20 00, importu Kopienā.

               (2)

               Antidempinga procedūru uzsāka pēc tam, kad atbilstoši pamatregulas 5. pantam 2005. gada 11. aprīlī tika saņemta sūdzība, ko Eiropas Savienības Rūpnieciskā etanola ražotāju komiteja (“sūdzības iesniedzējs”) iesniedza to ražotāju vārdā, kuri veido etilspirta produkcijas lielāko daļu Kopienā, šajā gadījumā vairāk kā 30 %.

               (3)

               Sūdzībā ir ietverti sākotnēji šķietami ticami pierādījumi par minētā ražojuma dempingu un tā rezultātā nodarīto būtisko kaitējumu, ko uzskatīja par pietiekamu, lai pamatotu procedūras uzsākšanu.

               (4)

               Komisija par procedūras uzsākšanu oficiāli informēja Gvatemalas un Pakistānas importētājus/tirgotājus, piegādātājus un lietotājus, ko tas skar, kā arī attiecīgo eksportētājvalstu pārstāvjus un visus pārējos zināmos Kopienas ražotājus, kas ir saistīti ar procedūras uzsākšanu. Ieinteresētajām personām tika nosūtītas anketas un laika periodā, kāds noteikts paziņojumā par procedūras uzsākšanu, tām tika dota iespēja rakstveidā darīt zināmu savu viedokli un pieprasīt uzklausīšanu.

         B.   SŪDZĪBAS ATSAUKŠANA UN PROCEDŪRAS IZBEIGŠANA

               (5)

               Sūdzības iesniedzējs ar 2006. gada 31. janvāra vēstuli Komisijai oficiāli atsauca sūdzību. Saskaņā ar sūdzības iesniedzēja informāciju atsaukumu pamatoja ar jaunākām izmaiņām vispārējo preferenču sistēmā attiecībā uz Pakistānas izcelsmes etilspirtu. Sūdzības iesniedzējs apgalvoja, ka, lai gan izmaiņas nemazināja dempingu, tās palīdzēja būtiski ierobežot lielus un kaitējumu radošus importa apjomus no Pakistānas uz Kopienu. Tā kā informācija par kaitējumu sūdzībā tika pamatota uz Gvatemalas un Pakistānas izcelsmes importu kopējo ietekmi, sūdzības iesniedzējs uzskatīja, ka sūdzības atsaukšana attiecībā uz abām valstīm patlaban ir pamatota.

               (6)

               Saskaņā ar pamatregulas 9. panta 1. punktu, ja sūdzība tiek atsaukta, procedūru var izbeigt, ja vien šāda procedūras izbeigšana nav pretrunā Kopienas interesēm.

               (7)

               Komisija uzskatīja, ka pašreizējā procedūra jāizbeidz, jo izmeklēšanā neatklāja apsvērumus, kas norādītu, ka šī procedūras izbeigšana būtu pretrunā Kopienas interesēm. Ieinteresētās personas attiecīgi tika informētas un tām tika dota iespēja izteikt piezīmes. Tomēr netika saņemtas piezīmes, kas varētu ietekmēt šo lēmumu.

               (8)

               Tādēļ Komisija secināja, ka antidempinga procedūru attiecībā uz Gvatemalas un Pakistānas izcelsmes etilspirta importu Kopienā ir jāizbeidz, nepiemērojot antidempinga pasākumus,

         IR PIEŅĒMUSI ŠO LĒMUMU.
   Vienīgais pants
   Ar šo izbeidz antidempinga procedūru attiecībā uz etilspirta, denaturētu vai nedenaturētu, ar spirta tilpumkoncentrāciju līdz 80 % vai augstāku, kura izcelsme ir Gvatemalā un Pakistānā un ko parasti deklarē ar KN kodiem 2207 10 00 un ex 2207 20 00, importu.

      Briselē, 2006. gada 25. aprīlī

            Komisijas vārdā —

            Komisijas loceklis

         Peter MANDELSON

      (1)  OV L 56, 6.3.1996., 1. lpp. Regulā jaunākie grozījumi izdarīti ar Regulu (EK) Nr. 2117/2005 (OV L 340, 23.12.2005., 17. lpp.).

      (2)  OV C 129, 26.5.2005., 22. lpp.


title: 2014/570/ES: Eiropas Parlamenta Lēmums ( 2014. gada 3. aprīlis ) par Eiropas Aviācijas drošības aģentūras kontu slēgšanu attiecībā uz 2012. finanšu gadu

text:
               5.9.2014

               LV

               Eiropas Savienības Oficiālais Vēstnesis

               L 266/186

         EIROPAS PARLAMENTA LĒMUMS
   (2014. gada 3. aprīlis)
   par Eiropas Aviācijas drošības aģentūras kontu slēgšanu attiecībā uz 2012. finanšu gadu
   (2014/570/ES)
   EIROPAS PARLAMENTS,

               —

               ņemot vērā Eiropas Aviācijas drošības aģentūras 2012. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aviācijas drošības aģentūras 2012. finanšu gada pārskatiem ar Aģentūras atbildēm (1),

               —

               ņemot vērā Padomes 2014. gada 18. februāra ieteikumu (05849/2014 – C7-0054/2014),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (4) un jo īpaši tās 60. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6), un jo īpaši tās 108. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0221/2014),

               1.

               apstiprina Eiropas Aviācijas drošības aģentūras kontu slēgšanu attiecībā uz 2012. finanšu gadu;

               2.

               uzdod priekšsēdētājam šo lēmumu nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 365, 13.12.2013., 66. lpp.

      (2)  OV L 248, 16.9.2002., 1. lpp.

      (3)  OV L 298, 26.10.2012., 1. lpp.

      (4)  OV L 79, 19.3.2008., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: Padomes Lēmums (1998. gada 13. oktobris) par Zinātniski tehniskās sadarbības nolīguma noslēgšanu starp Eiropas Kopienu un Amerikas Savienoto Valstu valdību

text:
Svarīgs juridisks paziņojums

|

31998D0591

Oficiālais Vēstnesis L 284 , 22/10/1998 Lpp. 0035 - 0036

		Padomes Lēmums(1998. gada 13. oktobris)par Zinātniski tehniskās sadarbības nolīguma noslēgšanu starp Eiropas Kopienu un Amerikas Savienoto Valstu valdību(98/591/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 130.m pantu, saistībā ar 228. panta 2. punkta pirmo teikumu un 228. panta 3. punkta pirmo daļu,ņemot vērā Komisijas priekšlikumu [1],ņemot vērā Eiropas Parlamenta atzinumu [2],tā kā Eiropas Kopiena un Amerikas Savienotās Valstis īsteno konkrētas ESP programmas, kas skar vispārējās intereses;tā kā, ņemot vērā pieredzi, abas puses ir izteikušas vēlmi izveidot pilnīgāku un skaidrāku pamatu zinātniski tehniskās sadarbības vadībai;tā kā Zinātniski tehniskās sadarbības nolīgums ir daļa no Eiropas Kopienas un Amerikas Savienoto Valstu vispārējās sadarbības, kas konkrēti atspoguļota Jaunajā Transatlantijas darba kārtībā (New Transatlantic Agenda), kuru abas puses pieņēma 1995. gada decembrī;tā kā Padome ar 1996. gada 25. jūnija Lēmumu pilnvaroja Komisiju vienoties par zinātniski tehniskās sadarbības nolīgumu starp Eiropas Kopienu un Amerikas Savienoto Valstu valdību;tā kā Padome ar 1997. gada 1. decembra Lēmumu Eiropas Kopienas vārdā nolēma parakstīt Zinātniski tehniskās sadarbības nolīgumu;tā kā minētais nolīgums tika parakstīts 1997. gada 5. decembrī;tā kā Zinātniski tehniskās sadarbības nolīgums starp Eiropas Kopienu un Amerikas Savienoto Valstu valdību ir jāapstiprina,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Zinātniski tehniskās sadarbības nolīgums starp Eiropas Kopienu un Amerikas Savienoto Valstu valdību.Nolīguma teksts ir pievienots šim lēmumam.2. pantsSaskaņā ar nolīguma 12. pantu Padomes priekšsēdētājs sniedz paziņojumu par to, ka Kopiena ir izpildījusi vajadzīgās procedūras, lai šis līgums varētu stāties spēkā.Luksemburgā, 1998. gada 13. oktobrīPadomes vārdā —priekšsēdētājsC. Einem[1] OV C 162, 28.5.1998., 10. lpp.[2] Atzinums sniegts 1998. gada 7. oktobrī (Oficiālajā Vēstnesī vēl nav publicēts).--------------------------------------------------


title: 2013/389/ES: Padomes Lēmums ( 2013. gada 15. jūlijs ), ar ko ieceļ divus Eiropas Ekonomikas un sociālo lietu komitejas locekļus no Somijas

text:
               19.7.2013

               LV

               Eiropas Savienības Oficiālais Vēstnesis

               L 196/21

         PADOMES LĒMUMS
   (2013. gada 15. jūlijs),
   ar ko ieceļ divus Eiropas Ekonomikas un sociālo lietu komitejas locekļus no Somijas
   (2013/389/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Somijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Leila KURKI kundzes un Marja-Liisa PELTOLA kundzes amata pilnvaru termiņa beigām ir atbrīvojušās divas Eiropas Ekonomikas un sociālo lietu komitejas locekļu vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, Timo VUORI kungs, Chief Executive, ICC Finland, un Marianne MUONA kundze, Director of FinUnions, tiek iecelti par Eiropas Ekonomikas un sociālo lietu komitejas locekļiem.
   2. pants
   Šis lēmums stājas spēkā tā pieņemšanas dienā.

      Briselē, 2013. gada 15. jūlijā

            Padomes vārdā –

            priekšsēdētājs

         V. JUKNA

      (1)  OV L 251, 25.9.2010., 8. lpp.


title: Eiropas Parlamenta Prezidija Lēmums ( 2014. gada 16. jūnijs ), ar ko groza Eiropas Parlamenta deputātu nolikuma īstenošanas noteikumus

text:
               28.6.2014

               LV

               Eiropas Savienības Oficiālais Vēstnesis

               C 200/56

         EIROPAS PARLAMENTA PREZIDIJA LĒMUMS
   (2014. gada 16. jūnijs),
   ar ko groza Eiropas Parlamenta deputātu nolikuma īstenošanas noteikumus
   (2014/C 200/02)
   EIROPAS PARLAMENTA PREZIDIJS,
   ņemot vērā Līgumu par Eiropas Savienības darbību un jo īpaši tā 223. panta 2. punktu,
   ņemot vērā Eiropas Parlamenta deputātu nolikumu (1),
   ņemot vērā Eiropas Parlamenta Reglamenta 8. un 23. pantu,
   tā kā:

               (1)

               Saskaņā ar Eiropas Parlamenta deputātu nolikuma īstenošanas noteikumu (2) (“īstenošanas noteikumi”) 69. panta 2. punktu personīgo līdzstrādnieku pakalpojumu izmantošanas izmaksu atmaksāšanas mēneša maksimālais apmērs jāindeksē saskaņā ar Savienības ierēdņu un pārējo darbinieku atalgojuma korekcijām.

               (2)

               Eiropas Parlamenta un Padomes Regula (ES) Nr. 423/2014 (3), kas stājās spēkā 2014. gada 1. maijā, nosaka, ka Savienības ierēdņu un pārējo darbinieku atalgojuma un pensiju korekcija 2011. un 2012. gadam ir attiecīgi 0 % un 0,8 %. Turklāt ar Eiropas Savienības Civildienesta noteikumu un Savienības Pārējo darbinieku nodarbināšanas kārtības reformu saistītā politiskā kompromisa ietvaros tika nolemts atalgojumu un pensijas 2013. un 2014. gadā iesaldēt,

         IR PIEŅĒMIS ŠO LĒMUMU.
   1. pants
   Īstenošanas noteikumu 33. panta 4. punktu aizstāj ar šādu:

               “4.

               Šo noteikumu 34. pantā minēto līdzstrādnieku pakalpojumu izmantošanas izmaksu atmaksāšanas mēneša maksimālais apmērs no 2012. gada 1. jūlija ir EUR 21 379.”.

         2. pants
   1.   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   2.   Šo lēmumu piemēro no 2012. gada 1. jūlija.

      (1)  Eiropas Parlamenta 2005. gada 28. septembra Lēmums 2005/684/EK, Euratom, ar ko pieņem Eiropas Parlamenta deputātu nolikumu (OV L 262, 7.10.2005., 1. lpp.).

      (2)  Eiropas Parlamenta Prezidija 2008. gada 19. maija un 9. jūlija Lēmums attiecībā uz Eiropas Parlamenta deputātu nolikuma īstenošanas pasākumiem (OV C 159, 13.7.2009., 1. lpp.).

      (3)  Eiropas Parlamenta un Padomes 2014. gada 16. aprīļa Regula (ES) Nr. 423/2014, ar ko no 2012. gada 1. jūlija koriģē Eiropas Savienības ierēdņu un pārējo darbinieku atalgojumu un pensijas, kā arī korekcijas koeficientus, kurus piemēro šim atalgojumam un pensijām (OV L 129, 30.4.2014., 12. lpp.).